ระบบขนส่งผู้โดยสารอัตโนมัติ ท่าอากาศยานสุวรรณภูมิ

ระบบขนส่งผู้โดยสารอัตโนมัติ ท่าอากาศยานสุวรรณภูมิ () หรือ เอพีเอ็ม สุวรรณภูมิ (APM สุวรรณภูมิ) เป็นระบบขนส่งผู้โดยสารอัตโนมัติใต้ทางขับภายในท่าอากาศยานสุวรรณภูมิ ที่เปิดให้บริการเมื่อวันที่ 28 กันยายน พ.ศ. 2566 ในส่วนหนึ่งของการเปิดให้บริการบางส่วนของอาคารเทียบเครื่องบินรองหลังที่ 1 (SAT-1) เพื่อเชื่อมต่ออาคารผู้โดยสารหลักกับอาคารเทียบเครื่องบินรองหลังที่ 1 โดยมีระยะทางรวม  และสายนี้เป็นระบบขนส่งผู้โดยสารอัตโนมัติในท่าอากาศยานสายแรกในประเทศไทย

 การดำเนินงาน 
ระบบขนส่งผู้โดยสารอัตโนมัติท่าอากาศยานสุวรรณภูมิ ให้บริการ 2 สถานี ได้แก่ สถานีอาคารผู้โดยสารหลัก และสถานีอาคารเทียบเครื่องบินรองหลังที่ 1 ให้บริการตลอด 24 ชั่วโมง โดยมีความถี่ในการให้บริการที่ทุก ๆ 3 นาที และใช้เวลาประมาณ 2 นาทีต่อเที่ยว 

ทุกสถานีมีการติดตั้งประตูกั้นชานชาลาและหน้าจอแสดงข้อมูลด้วย

 สถานี จุดเปลี่ยนเส้นทาง อาคารผู้โดยสารหลัก (MTB)  อาคารผู้โดยสารหลักท่าอากาศยานสุวรรณภูมิ
ประตูขึ้นเครื่องบินที่ขึ้นต้นด้วยตัวอักษร A B C D E F G อาคารเทียบเครื่องบินรองหลังที่ 1 (SAT-1)  อาคารเทียบเครื่องบินรองหลังที่ 1 ท่าอากาศยานสุวรรณภูมิ
ประตูขึ้นเครื่องบิน S101-S128

นอกจากนี้ เส้นทางระบบขนส่งผู้โดยสารจะต่อขยายไปยังอาคารผู้โดยสารทางทิศใต้ของท่าอากาศยานในอนาคตด้วย

 ขบวนรถ 
เอพีเอ็ม สุวรรณภูมิมีขบวนรถคือ NeoVal (AirVal version) ซึ่งเป็นรถไฟฟ้าล้อยางแบบไร้คนขับ วิ่งบนทางคอนกรีต คล้ายกับขบวนรถของรถไฟใต้ดินแรน สาย B ขบวนรถมีทั้งหมด 6 ขบวน 1 ขบวนมี 2 ตู้ ผลิตโดยโรงงานฐานการผลิตของซีเมนส์ ที่เวียนนา ประเทศออสเตรีย มีความกว้างของขบวนรถ  โดยแต่ละคันมี 25 ที่นั่ง แต่ละขบวนสามารถรองรับผู้โดยสารได้ 210 คน และเมื่อคำนวณแล้วระบบสามารถรองรับผู้โดยสารได้ 3,590 คนต่อชั่วโมงต่อทิศทาง รองรับความเร็วสูงสุด  

ขบวนรถควบคุมอาณัติสัญญาณด้วยระบบ TrainGuard MT Communicated Based Control System (CBTC)

ขบวนรถชุดแรกมาถึงสนามบินสุวรรณภูมิเมื่อวันที่ 15 กรกฎาคม พ.ศ. 2563

ดูเพิ่ม
 รถไฟฟ้าเชื่อมท่าอากาศยานสุวรรณภูมิ

 อ้างอิง 

หมวดหมู่:การขนส่งระบบรางในประเทศไทย
หมวดหมู่:ระบบขนส่งผู้โดยสารในประเทศไทย
หมวดหมู่:ระบบขนส่งผู้โดยสารท่าอากาศยาน
หมวดหมู่:สิ่งก่อสร้างในอำเภอบางพลี
หมวดหมู่:สิ่งก่อสร้างตั้งแต่ พ.ศ. 2566
หมวดหมู่:ท่าอากาศยานสุวรรณภูมิ
หมวดหมู่:รถไฟฟ้าในจังหวัดสมุทรปราการ